ธนารักษ์เว้นค่าเช่าที่ราชพัสดุสูงสุด2ปีช่วยผู้ประสบภัยน้ำท่วม
กรมธนารักษ์ ประกาศยกเว้นค่าเช่าที่ราชพัสดุสูงสุด 2 ปี ช่วยผู้ประสบภัยน้ำท่วม
1 ส.ค. 2560

กรมธนารักษ์ ประกาศยกเว้นค่าเช่าที่ราชพัสดุสูงสุด 2 ปี ช่วยผู้ประสบภัยน้ำท่วม  นายพชร อนันตศิลป์ อธิบดีกรมธนารักษ์ เปิดเผว่า กรธนารักษ์ ออกหนังสือเวียนมาตรการช่วยเหลือผู้เช่าที่ราชพัสดุในพื้นที่ประสบอุทกภัย ส่งผลทำให้ประชาชนและผู้เช่าที่ราชพัสดุในพื้นที่ดังกล่าว ซึ่งกรมธนารักษ์อยู่ระหว่างการสำรวจพื้นที่และจำนวนผู้ประสบภัยทั้งหมดเบื้องต้นมาตรการ แยกเป็น กรณีผู้เช่าที่ราชพัสดุเพื่ออยู่อาศัย ให้พิจารณาจากความเสียหาย ได้แก่ เสียหายบางส่วน ให้ยกเว้นค่าเช่า เป็นเวลา 1 ปี , เสียหายทั้งหลัง ให้ยกเว้นค่าเช่า เป็นเวลา 2 ปี โดยจะพิจารณาจากสภาพอาคารที่ไม่สามารถเข้าอยู่ได้โดยสิ้นเชิง สำหรับผู้ที่ประกอบการเกษตร หากพืชหรือผลผลิตได้รับความเสียหายจากเหตุอุทกภัยให้ยกเว้นการเรียกเก็บค่าเช่า 1 ปี โดยต้องขอข้อมูลการรับรองความเสียหายจากส่วนราชการที่เกี่ยวข้อง  เช่น สำนักงานเกษตรจังหวัด สำนักงานประมงจังหวัด ขณะที่พวกที่เช่าที่ราชพัสดุเพื่อประโยชน์อย่างอื่น ให้ยกเว้นการเรียกเก็บค่าเช่าตามข้อเท็จจริง จากการที่ไม่สามารถดำเนินกิจการตามวัตถุประสงค์ที่เช่าได้